Асташкава (Вілейскі раён)

Аста́шкава. Сустракаецца таксама варыянт Аста́шкаў, м. (, ) — вёска ў Вілейскім раёне Мінскай вобласці. Уваходзіць у склад Крывасельскага сельсавета.

 Геаграфія 
Знаходзіцца за 22 км на паўночны ўсход ад горада Вілейка, 124 км ад Мінска.

 Гісторыя 
У 1690 г. маёнтак у Вілейскім старостве Ашмянскага павета ВКЛ, сумесная ўласнасць С. Харэвіча, П. і М. Невяровічаў.

Пасля другога падзелу Рэчы Паспалітай (1793) у Расійскай імперыі. У 1794 г. вёска і фальварак у маёнтку Куранец, уладанне Ромераў — падкаморыяў трокскіх. У 1800 г. вёска ў складзе Вілейскага павета Мінскай губерні, уласнасць Ю. Ромера. У 1897 г. вёска ў Рабуньскай воласці Віленскага ваяводства, у Вілейскім павеце, побач сядзіба (10 жыхароў).

З 1921 года вёска ў складзе Польскай Рэспублікі, Віленскага ваяводства, Вілейскага павета, гміны КасцяневічыWykaz miejscowości Rzeczypospolitej Polskiej, Warszawa 1938, wolumin — 1, s. 58..

З лістапада 1939 года ў БССР. З 4 снежня 1939 г. ў Вілейскім павеце Вілейскай вобласці, з 15 студзеня 1940 г. ў Куранецкім раёне, з 12 кастрычніка 1940 г. ў Рабунскім сельсавеце. У Вялікую Айчынную вайну з 25 чэрвеня 1941 г. да 3 ліпеня 1944 г. акупіравана нацыстамі. З фронту не вярнуліся 8 жыхароў вёскі. З 20 верасня 1944 г. ў Куранецкім, з 5 ліпеня 1946 г. ў Вілейскім раёнах Маладзечанскай вобласці. 6 студзеня 1950 г. створаны калгас «8 Сакавіка»; з 19 студзеня 1949 г. — калгас імя Сталіна. З 20 студзеня 1960 г. ў Мінскай вобласці. З 1979 г. ў Касцяневіцкім сельсавеце, землі знаходзіліся ў складзе калгаса «Зара», працаваў магазін.

З 1991 года ў незалежнай Беларусі. Да 28 мая 2013 года вёска ўваходзіла ў склад Касцяневіцкага сельсавета«Об изменении административно-территориального устройства районов Минской области». Решение Минского областного Совета депутатов от 28 мая 2013 г. № 234 .

 Насельніцтва 
 1800 год — 41 жыхар, 6 двароў.
 1866 год — 70 жыхароў, 6 двароўhttp://dir.icm.edu.pl/pl/Slownik_geograficzny/Tom_VII/663.
 1908 год — 191 жыхар.
 1931 год — 177 жыхароў, 36 двароўWykaz miejscowości Rzeczypospolitej Polskiej, Warszawa 1938, wolumin — 1, s. 60.
 1960 год — 185 жыхароў.
 1988 год — 72 жыхары, 31 двор.
 2008 год — 28 жыхароў, 16 гаспадарак.

 Літаратура 



 Спасылкі 

Катэгорыя:Крывасельскі сельсавет
Катэгорыя:Населеныя пункты Вілейскага раёна